 MIHAIL STURDZA   (1834-1849)                                
Întemeietorul primei şcoli din Flămînzi               
Mihail Sturdza a fost personalitatea cea mai interesantă a epocii regulamentare. Contradictoriu ca timpurile în care a trăit şi a guvernat, a fost apreciat pentru spiritul său gospodăresc, pentru calitaţile intelectuale şi simţul politic, după cum în egala măsură a fost condamnat pentru felul în care a înţeles să-şi sporească averea, pentru atitudinea sa de extremă duritate faţă de acţiunile opoziţioniste ori de unde ar fi provenit.

 
 Peste meritele şi limitele sale, a colaborat cu cei doi domni regulamentari ai Ţării Româneţti conjugându-şi acţiunile cu ale acestora în multe situaţii, măsurile adoptate fiind de multe ori similare în cele două ţări.

 
 Încoronarea unor asemenea iniţiative-desfiinţarea vămii dintre Moldova şi Ţara Românească hotărâtă în 1847 dar aplicată în chiar anul revoluţiei de la 1848, deschidea perspectiva pieţei unice între cele două principate, conditie esenţială pentru unirea politică de mai târziu.

  
A fost numit domn regulamentar în Moldova în aprilie 1834 şi a devenit efectiv domn în iunie după obişnuita călătorie de investitură la Constantinopol. De la bun început s-a confruntat cu mari dificultăţi. A preluat conducerea ţării după lungi ani de ocupaţie străină care afectase grav resursele şi suporta consecinţele sociale ale Regulamentului Organic intrat în vigoare în Moldova în ianuarie 1832.

 
 Mihail Sturdza a acţionat constant sensul modernizării instituţiilor şi societăţii, arătându-se interesat de îmbunătăţirea raporturilor dintre ţărani şi proprietari pentru consolidarea autonomiei ţării.

  A construit şosele şi poduri, contribuind activ la înflorirea comerţului cu grâne. A pus bazele serviciului poştal, a ridicat spitale moderne, a reformat sistemul închisorilor, dezrobindu-i chiar pe ţigani in 1844. Este cel căruia i se atribuie înfiinţarea Academiei Mihăilene la Iaşi în 1835, acolo unde Mihail Kogălnicenu în noiembrie 1843 va ţine discursul de deschidere a cursului de istorie naţională. A promulgat legea pentru administrarea mănăstirilor neînchinate, a controlat bunurile Mitropoliei, a semnat atât convenţia vamală cu Ţara Românească cât şi cea de extrădare cu Austria.

  În procesul de conducere a ţării i s-au opus atât marii boieri care se considerau egalii lui cât şi cei mici şi mijlocii care revendicau egalitatea cu marii boieri.O poziţie similară a adoptat-o şi tineretul studios, cu o atitudine mult mai fermă pentru interesul naţional.

  În 1849, domnia regulamentară a lui Mihail Sturdza, care guvernase 15 ani în spiritul Regulamentelor Organice impuse de Rusia, a luat sfârşit prin numirea la 19 aprilie ca domn al Moldovei a lui Grigore Ghica de către Turcia şi Rusia în urma reglementărilor care au făcut obiectul încheierii Convenţiei de la Balta Liman. 
..............................................................................................................................................

 În negura trecutului, pe la domnia lui Alexandru cel Bun, prin văile Miletinului, Stahnei şi Turbatei şi cât ţineau pădurile adânci stăpânea o mlădiţă din os domnesc, măritată cu tabuci, boier în sfatul ţării.

    Îşi făcuseră casa sub poala codrului şi venea aici din primăvară până-n toamnă, la aer curat, fiind o fiinţă firavă şi plăpândă. Satele erau rare, departe de drumurile bătute, ca cel dintre Hirlau şi Târgul lui Botoş. Se mutaseră prin râpi, pe la marginea codrilor pustii şi nepătrunşi, încă mai demult, de frica hoardelor.

     Chiar la vale de acea casă a stăpânei, unde venea însoţită de fiica ei Nasta, urma o silişte veche părăsită, iar Uricenii se ţineau mai încolo, ca şi alte aşezări.

     Mult se preumbla stăpâna cu fiica ei prin dumbrăvi şi poale de pădure, îmbătându-se de cântecul păsărilor şi de mireasma florilor. Nasta creştea ca din apa, se întrecea cu mierla şi cu privighetoarea, alerga după brebenei, lăcrămioare şi câte altele, spre bucuria  desăvârşită a mamei sale-care bucurie se zice că i-ar fi lungit zilele s-o vadă şi fata de măritat-un trandafir scăldat în soare.

     Frumoasă era cu osebire joaca însufleţită a fetei cu un băiat din Uriceni, prin siliştea uitată, rămasă parcă anume pentru închipuirea lor. Aşa frumoasa, ca ajungând ei la vremea când sufletul se deschide iubirii, au simtit şi au înţeles că nu se vor putea despărţi niciodată.

   Venea toamna cu plecarea la târg a boiereselor, cu plecarea sorocită la oaste a flăcăului. Şi asta nu se putea nici suferi, nici opri, căci Ion-pe cât de iscusit şi îndrazneţ, pe atat de doborât era în inima lui de soarta hărăzită.Presimţea, se vede, că nu-i întoarcere.Iubirea, ca ceva scump, ghiceşte de multe ori primejdia.Frumoasa Nasta ştiu că asa este  şi-o vor prinţi din alte ţări îndepartate, ca şi fiii de mamă, viţă din os domnesc, ce se şi stinse din viaţă  după puţină vreme.

    Mult îi era dragă Nasta îi spatarului Coman, neîntrecut în luptele cu cavalerii teutoni.Numai iată, a venit  şi el s-o ceară de nevastă. Nasta i-a spus că ar fi mândră să se însoţească cu asemenea viteaz, însă mai întâi ar trebui să iasă din doliu după moartea mamei, cum e obiceiul pământului.La asemenea vorbe, spătarul n-avea de ce să se supere, dar când timpul a trecut, s-a înfăţişat din nou la peţit. Tatăl i-a poruncit fetei că de-acum i-a venit vremea şi trebuie să se supună. Nasta însa i-a mărturisit hotărârea şi binecuvântarea mamei, că-i pare tare rău, dar inima sa e dată oşteanului Ion Starcea, ţăran sărman de pe moşia lor, însă vrednic în oaste ca alţi viteji.

     - Ai îndrăznit să încalci rânduielile, şi asta cât ai stat în preajma mamei tale! Cum ţi-ai îngăduit asemenea faptă? s-a mâniat boierul.

     -Am ascultat chemarea inimii. Mama, sărmana, a preţuit că dragostea noastră-i mai mare  ca stânca şi mai presus decât orice.

     Atunci,Tabuci s-a gândit să-i despartă, lucru care s-a săvârşit fără zăbavă. Astfel, Ion Starcea nu s-a mai întors la oaste. Ba s-a zvonit că ar fi fugit în lume cu o frumoasă fată de curtean. Zadarnic îl aştepta Nasta şi ochii ei nu se uscau de lacrimi. Din nou a venit Coman la peţit. Şi iarăşi Tabuci i-a cerut fetei ca să-l urmeze. Dar Nasta, nu şi nu! Mai bine se omoară. Iar dacă a vazut că nu-i chip, şi-a luat o bocceluţă cu lucruri şi-a plecat de la casa boierului. Dar unde să se ducă, decât la siliştea şi conacul mamei? Făcu cercetare la părinţii lui Ion, dar nici aceştia nu-i ştiau de urmă. Mai apoi oamenii au văzut-o pe Nasta trecând cu un copil de mână. Dacă a intrat la casa lui Starcea, au zis ei ca voinicutul e din neamul lor, că prea aduce cu Ion, oşteanul. Iar mai pe urmă s-a aflat că Ion a lui Starcea a murit ca un viteaz într-o bătălie cu cavalerii teutoni, unde în mare taină a fost trimis prin mijlocirea boierului Tabuci. Nasta a chemat săracii de pretutindeni, să le dea loc de casă şi pământ.Dar au venit numai flămânzii şi goii satelor. Iar până ce-au izbutit să-nalte satul, cadeau pe drumuri leşinaţi de foame. Flămânzii le-a zis lor lumea, că aşa erau. Şi tot Flăminzi i-au spus şi aşezării, până azi.
   

   Monumentul se află pe partea stângă a intersecţiei Drumului European E 58 cu şoseaua ce duce spre satul Flămînzi.Obeliscul este cea mai frumoasă operă de artă ridicată în localitatea de unde s-a aprins flacăra marii răscoale din 1907,în care şi-au dat viaţa pentru pământ şi o viaţă mai bună 11 000 de ţărani.

     Reprezentând o furcă de tors stilizată, monumentul este creaţia sculptorului Florin Calafeteanu şi a arhitectului botoşănean Mihai Tulbure.Acest edificiu de artă s-a ridicat prin grija inginerilor Mircea Coste şi Eugen Enăşescu.

    Orientat cu faţa spre est, pe partea dreaptă a monumentului se află un basorelief reprezentând mişcarea ţăranilor în timpul răscoalei, înarmaţi cu furci, coase, ciomege, iar pe partea stângă,în trăinicia pietrei şi a bronzului, stă scris următorul text:

   În memoria locuitorilor comunei Flămînzi de unde a pornit, în februarie 1907, marea răscoală revoluţionară a ţărănimii-pagina glorioasă a luptelor necontenite purtate de masele populare împotriva asupririi, pentru libertate şi dreptate socială,  pentru progres şi civilizaţie.
